സെക്രട്ടേറിയറ്റിന് മുന്നില് ബലിതര്പ്പണം നടത്തി പ്രതിഷേധം തിരുവനന്തപുരം: കര്ക്കടക വാവ് ദിനത്തില് ക്ഷേത്രങ്ങളില് ബലിതര്പ്പണം ചെയ്യാന് അനുവദിക്കണമെന്ന് ആവശ്യപ്പെട്ട് ശിവസേന സെക്രട്ടേറിയറ്റിന് മുന്നില് പ്രതീകാത്മക ബലിതര്പ്പണം നടത്തി. ആരാധനാലയങ്ങളില് ഒരേസമയം 40 പേര്ക്ക് ചടങ്ങുകളില് പങ്കെടുക്കാമെന്നിരിക്കെ, ക്ഷേത്രങ്ങളില് ബലിതര്പ്പണത്തിന് അനുമതി നിഷേധിക്കുന്നത് ഹൈന്ദവ വിശ്വാസികളെ വെല്ലുവിളിക്കുന്നതിന് തുല്യമാണെന്ന് ശിവസേന രാഷ്ട്രീയകാര്യ സമിതി ചെയര്മാന് പെരിങ്ങമ്മല അജി പ്രതിഷേധം ഉദ്ഘാടനം ചെയ്ത് പറഞ്ഞു ജില്ലാ പ്രസിഡന്റ് വെള്ളാര് സന്തോഷ്, ജില്ലാ സെക്രട്ടറി ഒറ്റശേഖരമംഗലം കൃഷ്ണന്കുട്ടി, നേതാക്കളായ ഊരൂട്ടുകാല അനില്കുമാര്, രാജേഷ് കായ്പ്പാടി, ആറാലുമൂട് ജിനു, ഉപേന്ദ്രനാഥ് രാജേഷ് കണ്ണാരംകോട്, കെ.പി നായര് എന്നിവര് പങ്കെടുത്തു.